Näiteks siin. Neis pottides. Nagu näha, on kevadel halastamatult kiilaks pöetud  punapaju taas absoluutselt esinduslikus vormis. Temast ühele poole jääb kadakas, mille ostsin 'Meyeri'nime all, aga ta vist siiski ei ole see. On lihtsalt ilus pehme okkaga kadakas. ja paremal mõistagi põisenelas 'Diabolo'. Seda gruppi läks mul vaja selleks, et väravast tulles pilk kohe hopsti aia lõppu välja ei hüppaks, ja et tagaaed saaks rohkem varjatud ning salajasema iseloomu. Siit ta ongi tagaaia poolt pildistatud. Erkpunased liiliad kuuluvad siia gruppi ka. Ja kukehari 'Strawberrys and Cream'. Ja  hosta 'Halycon'. Ja villane nõianõges. Õks jorjen on siin ka, aga ei paista veel silma. Oodake, oodake. Siit pildilt on natuke ka näha, kuidas ängislill kiviktaimlast keldri sissekäigu katusele ronib.